238 Az Európai Unió Hivatalos Lapja 05/3. kötet 31997D0340 1997.6.5. AZ EURÓPAI KÖZÖSSÉGEK HIVATALOS LAPJA L 147/3 A TANÁCS HATÁROZATA (1997. május 26.) a harmadik országok állampolgárainak önkéntes hazatelepülésével kapcsolatos támogatásra vonatkozó információcseréről (97/340/1B) AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak K.3. cikke (2) bekezdésének a) pontjára, mivel az Európai Unióról szóló szerződés K.1. cikkének 3. pontja kimondja, hogy a tagállamok a bevándorláspolitikát és a harma- dik országok állampolgáraira vonatkozó politikát közös érdekű ügynek tekintik; mivel a bevándorlás- és menekültpolitikáról szóló, 1994. február 23-i bizottsági közlemény 111. pontja javasolja a tagállamok har- madik országok állampolgárainak önkéntes hazatelepülésével kapcsolatos politikáinak közelítését; mivel számos tagállam programokat hozott létre a harmadik országok jogszerűen, valamint jogellenesen a tagállamban tartóz- kodó állampolgárai önkéntes hazatelepülésének támogatására; mivel a harmadik országok jogszerűen a tagállamban tartózkodó állampolgárainak esetében a tagállamoknak ezen személyek tár- sadalomba való beilleszkedésére kell összpontosítaniuk, és mivel az önkéntes hazatelepülés támogatását nem lehet úgy értelmezni, mint amely a hazatelepülést aktívan ösztönző politikát tükrözi, hiszen pusztán azoknak a hazatelepülését célozza, akik saját sza- bad akaratukból hoznak ilyen döntést; mivel a harmadik országok jogellenesen a tagállamok területén tartózkodó állampolgárai önkéntes hazatelepülésének támogatása összhangban van az európai humanitárius hagyománnyal és hozzájárulhat a harmadik országok jogellenesen a tagállamok területén tartózkodó állampolgárai számának csökkentését szol- gáló emberhez méltó megoldás megtalálásához; mivel el kell kerülni, hogy ez a támogatás nemkívánatos, bevándorlást ösz- tönző hatást váltson ki; mivel ez a határozat nem sérti az emberi jogok és alapvető sza- badságok védelméről szóló, 1950. november 4-i európai egyez- ményt és az 1967. január 31-i, New York-i jegyzőkönyvvel módo- sított, a menekültek jogállásáról szóló, 1951. július 28-i genfi egyezményt, A KÖVETKEZŐKÉPPEN HATÁROZOTT: 1. cikk Információcsere (1) Azok a tagállamok, amelyek intézkedéseket tettek a harmadik országok állampolgárainak a származási országukba való önkén- tes hazatelepülését támogató programok létrehozására, évente jelentést küldenek a programról a Tanács Főtitkárságának. A Főtit- kárság továbbítja ezeket az információkat a tagállamoknak és a Bizottságnak. (2) Az ezekre a nemzeti hazatelepülési programokra vonatkozó információk különösen a következő információkat tartalmazzák: — a program végrehajtásáért felelős hatóságok, azaz nem kor- mányzati és/vagy nemzetközi szervezetek, — — a program hatálya alá tartozó személyek, — — bármilyen további követelmény, amelyet az egyes hazatelepü- lőknek teljesíteniük kell, hogy jogosulttá váljanak a program keretében nyújtandó támogatásra, — bármilyen követelmény, amelyet a származási országnak a program alapján teljesítenie kell, — — a nyújtott támogatás módja és mértéke (például a hazatelepülő és családja utazási költségei, költözési költségek, hazatelepülési támogatás), — . a program hatékonyságának értékelése, beleértve a kedvezmé- nyezettek számát és bármilyen, a hazatelepülést ösztönző hatást. 2. cikk Elemzés (1) A Tanács Főtitkársága minden évben jelentéstervezetet készít a tagállamok és a Bizottság számára az 1. cikk alapján kapott információkról. Ez a jelentés kimerítő jellegű és az 1. cikk (2) bekezdése minden pontjára vonatkozóan részletes információt tartalmaz. (2) Az (1) bekezdés szerinti jelentéstervezetet az érintett tagálla- mok és a Bizottság megvizsgálja és szükség esetén kiigazítja.